Piray

Piray er en norsk tegneserie som er laget av Karine Haaland. Tegneserien er den eneste norske serien hvor fargede hovedkarakterer opptrer som vanlige hverdagsmennesker.

Piray startet i Pondus i 2007 og stripa går høsten 2007 i Pondus, Dagbladet, Ernie og Bergens Tidende.

Figurer
Tegneserien inneholder rockebaben Louïs, kløna Melis og wannabegangsteren Snorre – pluss en hel gjeng med andre mer eller mindre faste hovedpersoner som SV-kjerringen og Julepakkisen.

Louïs
Lidenskapelig rockebabe og surrehue. Louïs elsker gutter og prøver å samle på så mange som mulig. Det sier seg jo selv at det kan ikke gå bra. Når hun i tillegg inviterer hjem på litt romantisk levende lys og rødglødende metall fra favorittartisten Rob Zombie, er det som regel bare å med en annen kjent artist: "bring on the night..."

Louïs er venninnen til kløna Melis. Det er som regel Louïs som må klarne hodet og redde dem begge ut av de mange situasjonene Melis bringer dem opp i med den store kjeften sin. Som oftest må de ta beina fatt.

Melis
Klønete tegneseriefigur som til tross for sitt afrikanske utseende kommer fra Elverum. På Elverum lærte Melis å verdsette gode drikkevarer, dvs tenne fyr på spriten. Ellers er det mye Melis ikke vet å sette pris på, eller forstår rekkevidden av. Som for eksempel hennes egne kommentarer. Melis snakker nemlig rett fra levra – akkurat sånn som SV-kjerringene og feministene stadig oppfordrer til – helt til Melis' presise trefninger rammer dem selv.

Melis er venninnen til rockebaben Louïs.

Snorre
Han er en skikkelig wannabe-gangsta og bartender på en av oslos grønneste ammestuer.
Ikke rart han skuler bort på Kurderen som driver Sheiks Palace tvers over gaten – en skikkelig partybule med dop, damer, gønnere og limmoer så lange at de må ha støttehjul.

Rockebaben Louïs og kløna Melis jobber av og til hos den frustrerte Snorre.

SV-kjerringen
SV-kjerringen er som SV-kjerringer flest, en sinnssyk kjerring. Klar for det meste og totalt sinnssyk. Hun har sans for en fruktig chilener, men går heller ikke av veien for å styrte innpå et par grekere eller en marokkaner eller to.

Moralen er at det er forskjell på et åpent sinn – og et stort hull i hodet.

SV-kjerringen er husverten til wannabe-gangstaen Snorre.

Kurderen
Tvilsom kurdisk utelivskonge som driver partystedet Sheiks Palace tvers over gaten for wannabe-gangstaen Snorres chai&latte-cafè. Hos Kurderen er det alltid limmoer utenfor, bøttevis med dop og tilløp til skyting og gjengoppgjør. Kurderen får selvfølgelig mange lengselsfulle blikk fra Snorre i ammestuen over gaten.

Julepakkisen
Ilter pakistansk familiefar som dukket første gang opp i historien Julepakkisen, en av Piray-klassikerne. Historien er på 10 sider og så første gang dagens lys i Piray-juleheftet 2005, Jul så det holder. Julepakkisen innbragte Karine heder for beste julehefte 2005.

Historien handler om en vis pakistansk familiefar som tvinger hele familien til å feire ekte norsk jul – slik han har bestemt seg for at det foregår. Ikke alt går etter planen, selv om han lover både "øl og eternitt og gaver og presanger" som han selv sier det, før han bringer inn aftenens hellige dyr: grisen.

Julepakkisen opptrer ofte i Piray, som drosjesjåfør, eller trikkekontrollør i Piray:Nissen owns bad, julehefte 2007, eller som faren til Yasmin.

Kategori:Norske tegneserier
Kategori:Introduksjoner i 2007
Kategori:2007 i Norge